شەفەق نیوز/ وەزیر
شارەوانی لە حکومەت هەرێم کوردستان، ساسان عەونی، ئمڕوو دووشەممە، راگەیان ک خاوەن
زەویەیل کەرت ٨ حەسارۆک لە پارێزگای هەولێر، توێنن مووڵەت بیناکردن وەربگرن، و پارێزگار
ئومێد خۆشناو دووپات کرد ک خەزمەتگوازیەیلە وەگورەی گرنگی پێشکەش کریەێد.
ئی وتارەیلە لە
کۆنگرەیگ رۆژنامەوانی هاوبەشیگ هات لە مەوقەی سەردانیان ئەرا کەرت ٨ حەسارۆک، ئەوەیش
دویای ئەو خەوەرەیلە هات ک وەرجە چەن رووژیگ باس وازهاوردن حکومەت ناوخۆیی لە پێشکەشکردن
خزمەتگوزاری وەی کەرتە کردن، و ئەوەیش بویە ناڕەزایەتی خاوەن ئەو زەویەیلە.
عەونی لە کۆنگرە
هاوبەشەگە ک ئاژانس شەفەق نیوز ئامادەی بوی وت: لە ئمڕوەو خاوەن زەوییەیلە توێنن مووڵەت
بیناکردن لە کەرت ٨ حەسارۆک وەربگرن.
وتیش؛ ٦٠٠ مەلیۆن
دینار ئەرا ئی پڕۆژە تەرخان کریاگە، وە مەرجیگ ٣٠٠ مەلیۆن تر ئەرا جادە و خزمەتگوزاری
لەی کەرتە تەرخان بکریەێد.
